A Budapesti Rendőr-főkapitányság garázdaság miatt indított nyomozást két férfi ellen, akik 2019. június 19-én 3 óra 30 perc körül Budapesten a Nyugati téri aluljáróban megvertek egy férfit.

Az egyik férfi 20-30 éves, rövid, sötétbarna hajú. A bűncselekmény elkövetésekor sötét kabátot, fekete pólót, kék rövidnadrágot, valamint fekete cipőt viselt. Társa szintén 20-30 év körüli, sötétbarna hajú, sötétkék inget, kék nadrágot és fekete cipőt viselt.

A Budapesti Rendőr-főkapitányság VI. kerületi Rendőrkapitánysága kéri, hogy aki a felvételeken látható férfiakat felismeri, személyazonosságukkal, tartózkodási helyükkel vagy a bűncselekménnyel kapcsolatban információval rendelkezik, akár névtelensége megőrzése mellett tegyen bejelentést a 06-80-555-111 „Telefontanú” zöldszámán, a 107 vagy 112 központi segélyhívó számok valamelyikén.